Maties-koor sing Zoid en Van Coke se liedjieFoto: Skermskoot uit die video Nadat die Universiteit van Stellenbosch se koor skoonskip gemaak het op die onlangse internasionale koorspele in Rusland, het dié koor nou sosiale media aan die gons met sy weergawe van Karen Zoid en Francois van Coke se liedjie “Toe vind ek jou”. Die koor het dié liedjie aangebied tydens Varsity Sings – ŉ nuwe koorkompetisie wat op 14 Julie op kykNET begin het. Die kompetisie gee 12 universiteitskore van oor die land die geleentheid om teen mekaar mee te ding. Varsity Sings is ŉ kykNET-inisiatief wat in samewerking met Varsity Sports op die been gebring is. Varsity Sings is elke Donderdagaand om 20:30 op kykNET (kanaal 144) te sien. Die eindronde vind op 13 Oktober plaas. https://youtu.be/LBCpr8PDoW8